সবচাইতে সাম্প্রতিক তত্ত্ব, যার সাথে বেশিরভাগ গবেষক সহমত পোষণ করেন। তা হলো হাই তোলার মাধ্যমে আমাদের মস্তিষ্ক ঠাণ্ডা থাকে। মস্তিষ্ক যখন কোনো কারণে গরম হয়ে যায় তখনি আমাদের হাই তুলতে ইচ্ছা হয়। আমাদের মস্তিষ্ক খুব বেশি পরিমাণে শক্তি খরচ করে। আকৃতি সারা শরীরের তুলনায় ছোট হলেও, খরচ করে বিপাকীয় শক্তির প্রায় ৪০ শতাংশ। মস্তিষ্ক প্রায়ই গরম হয়ে যায়, আমাদের কম্পিউটার বেশিক্ষণ চললে যেমন গরম হয়ে যায়। ক্লান্ত হয়ে গেলে, বিরক্ত হতে থাকলে বা অসুস্থ থাকলে গরম হয় মস্তিষ্ক। হাই তোলার ফলে কিছুটা ঠাণ্ডা হয়ে আসে। এতে আমাদের মন আগের চাইতে একটু সজাগ হয়ে ওঠে।